Dan il-proġett hu parti minn pjan fil-Baġit tal-2020 fejn l-electronic tagging se jkun użat fuq numru ta ħabsin L-Aġenzija tas-Servizz Korrettiv wettqet test u bagħtet tmien ħabsin ta' riskju baxx lura mal-familja tagħhom biex ikunu jistgħu jqattgħu ftit sigħat mal-familji tagħhom f'jum il-Milied. Il-ħabsin li gawdew minn dan il-proġett kienu kollha electronically tagged u kienu taħt moniteraġġ mill-Aġenzija. Il-Ministru tal-Intern u s-Sigurtà Michael Farrugia qal li dan il-proġett jagħmel parti minn pjan tal-Gvern biex itejjeb l-impenn biex jitjieb ir-rijabilitazzjoni tar-residenti ta' Kordin, u biex jintegraw aħjar fis-soċjetà. Il-Ministru Farrugia afferma li dan il-proġett se jkompli għaddej fis-sena l-ġdida. Dan il-proġett hu parti minn pjan fil-Baġit tal-2020 fejn l-electronic tagging se jkun użat fuq numru ta' ħabsin.